**Materská škola, Ovčiarsko 31**

Ovčiarsko, dňa 3.4.2023

**Oznámenie o zápise detí do materskej školy   
na školský rok 2023-2024**

Riaditeľka Materskej školy v zmysle § 59 a 59a Zákona NR SR č. 245/2008 Z.z. o výchove

a vzdelávaní (školský zákon) a o zmene a doplnení niektorých zákonov

vyhlasuje

**Zápis detí do materskej školy na školský rok 2023-2024**

**Miesto a termín podávania žiadostí**

Písomnú žiadosť o zápis dieťaťa do materskej školy na predprimárne vzdelávanie dáva zákonný zástupca dieťaťa riaditeľke materskej školy, učiteľke materskej školy alebo ju môže podať na obecnom úrade v zalepenej obálke označenej názvom : „Žiadosť do MŠ“, mailom alebo poštou

**v termíne od 2.5.2023 do 19.5.2023**

**Forma zápisu**

Zákonný zástupca podá „*Žiadosť o prijatie dieťaťa na predprimárne vzdelávanie*“ podpísanú obidvoma zákonnými zástupcami spolu s potvrdením od všeobecného lekára pre deti a dorast o **zdravotnej spôsobilosti dieťaťa**, ktorého súčasťou je aj **údaj o povinnom očkovaní**. Žiadosť je možné vyzdvihnúť osobne v materskej škole, prípadne stiahnuť z webovej stránky obce Ovčiarsko v sekcii Materská škola- tlačivá.

**PODMIENKY A KRITÉRIA PRIJÍMANIA**

Prednostne sa prijímajú deti v zmysle §59 a §59a školského zákona:

* **pre ktoré je plnenie povinného predprimárneho vzdelávania povinné**, t. j. deti, ktoré dovŕšia 5 rokov do 31. augusta 2023. Povinné predprimárne vzdelávanie plní dieťa v materskej škole v obci, v ktorej má trvalý pobyt, teda v spádovej materskej škole, ak zákonný zástupca pre dieťa nevyberie inú materskú školu, do ktorej ho riaditeľ tejto materskej školy prijme, ak je dostatok kapacít.
* ktoré **dovŕšili šesť rokov veku, ale nedosiahli školskú spôsobilosť** (deti pokračujúce v plnení povinného predprimárneho vzdelávania), v plnení povinného predprimárneho vzdelávania môže dieťa pokračovať na základe :
* písomného súhlasu príslušného zariadenia výchovného poradenstva a prevencie,
* písomného súhlasu všeobecného lekára pre deti a dorast,
* informovaného súhlasu zákonného zástupcu.
* ktoré **nedovŕšili piaty rok veku do 31. augusta 2023**, ale jeho zákonný zástupca k žiadosti o vedenie dieťaťa, ako dieťaťa plniace povinné predprimárne vzdelávanie predloží:
* súhlasné vyjadrenie príslušného zariadenia výchovného poradenstva a prevencie,
* súhlasné vyjadrenie všeobecného lekára pre deti a dorast (predčasné plnenie povinného predprimárneho vzdelávania)
* ak ide o dieťa so špeciálnymi výchovno-vzdelávacími potrebami zákonný zástupca spolu so žiadosťou o prijatie dieťaťa do materskej školy prikladá:
* vyjadrenie príslušného zariadenia poradenstva a prevencie,
* odporučenie všeobecného lekára pre deti a dorast.

**Ostatné podmienky prijímania detí do MŠ**

**V prípade zvýšeného záujmu zákonných zástupcov o prijate detí do materskej školy, riaditeľka MŠ pri prijímaní uprednostní detí:**

* pre ktoré je plnenie predprimárneho vzdelávania povinné, podľa miesta trvalého bydliska (spádová materská škola);
* ktoré pokračujú v plnení povinného predprimárneho vzdelávania;
* ktoré dovŕšili tretí rok veku do 31. augusta 2023 ( deti sa budú prijímať na základe postupnosti od najstaršie po najmladšie dieťa, prednosť majú tie deti, ktoré majú trvalý pobyt v obci);
* ktoré majú osvojené základné samoobslužné a hygienické návyky
* deti so sociálne znevýhodneného prostredia, deti osamelých rodičov a samoživiteľov a deti umiestnené v zariadení na základe rozhodnutia súdu

Deti po dovŕšení 2. roku veku môžu byť prijaté len vtedy, ak sú vytvorené vhodné materiálne, personálne a iné potrebné podmienky – upevnené stravovacie návyky, základné hygienické návyky u dieťaťa a ak je voľná kapacita v MŠ.

**V prípade, ak sa zákonní zástupcovia dohodnú, že žiadosť podpisuje len jeden zákonný zástupca a rozhodnutie sa doručí iba jednému zákonnému zástupcovi, je potrebné túto skutočnosť doložiť spolu so žiadosťou o prijatie dieťaťa do materskou školy** ( vyhlásenie 1)

**Rozhodnutie o prijatí/neprijatí dieťaťa na predprimárne vzdelávanie dostane zákonný zástupca najneskôr do 30.6.2023 osobne alebo poštou.**

**Na všetky deti, ktoré k nám prídu sa veľmi tešíme!**

Bc. Zuzana Adamčíková  
riaditeľka materskej školy